লুকাস তোলেন্তিনো কোয়েলিয়ো দে লিমা (; জন্ম: ২৭ আগস্ট ১৯৯৭; লুকাস পাকেতা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফরাসি ক্লাব লিওঁ এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।  ২০০৭–০৮ মৌসুমে, মাত্র ১০ বছর বয়সে, ব্রাজিলীয় ফুটবল ক্লাব ফ্লামেঙ্গোর যুব পর্যায়ের হয়ে খেলার মাধ্যমে পাকেতা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, ব্রাজিলীয় ক্লাব ফ্লামেঙ্গোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফ্লামেঙ্গোর হয়ে তিন মৌসুমে ৪৯ ম্যাচে ১১টি গোল করার পর ২০১৮–১৯ মৌসুমে তিনি প্রায় ৩৫ মিলিয়ন ইউরোর বিনিময়ে ইতালীয় ক্লাব এসি মিলানে যোগদান করেছেন। ২০২০–২১ মৌসুমে, তিনি প্রায় ২০ মিলিয়ন ইউরোর বিনিময়ে এসি মিলান হতে ফরাসি ক্লাব লিওঁ যোগদান করেছেন।  ২০১৬ সালে, পাকেতা ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৩৩ ম্যাচে ৭টি গোল করেছেন। তিনি ব্রাজিলের হয়ে এপর্যন্ত ২টি কোপা আমেরিকায় (২০১৯ এবং ২০২১) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।  প্রারম্ভিক জীবন লুকাস তোলেন্তিনো কোয়েলিয়ো দে লিমা ১৯৯৭ সালের ২৭শে আগস্ট তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বড় ভাই মাতেউস পাকেতাও একজন ফুটবল খেলোয়াড়।  আন্তর্জাতিক ফুটবল পাকেতা ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৬ সালের ৪ঠা সেপ্টেম্বর তারিখে তিনি প্রীতি ম্যাচে ইংল্যান্ড অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। উক্ত ম্যাচেই ব্রাজিলের বয়সভিত্তিক দলের হয়ে প্রথমবারের মতো গোল করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ৮ ম্যাচে অংশগ্রহণ করে ১টি গোল করেছেন।  ২০১৮ সালের ৭ই সেপ্টেম্বর তারিখে, ২১ বছর ও ১১ দিন বয়সে, বাম পায়ে ফুটবল খেলায় পারদর্শী পাকেতা মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭১তম মিনিটে মধ্যমাঠের খেলোয়াড় ফিলিপে কুতিনিয়োর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে আক্রমণাত্মক মধ্যমাঠের খেলোয়াড়ড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে পাকেতা সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৬ মাস ও ১৬ দিন পর, ব্রাজিলের জার্সি গায়ে প্রথম গোলটি করেছেন; ২০১৯ সালের ২৩শে মার্চ তারিখে, পানামার বিরুদ্ধে ম্যাচের ৩২তম মিনিটে কাজিমিরোর অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০১৮  ২  ০ ২০১৯  ৯  ২ ২০২০  ২  ০ ২০২১  ১৫  ৪ ২০২২  ৫  ১ সর্বমোট  ৩৩  ৭  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৩ মার্চ ২০১৯  এস্তাদিও দো দ্রাগাও, পোর্তু, পর্তুগাল    ১–০  ১–১  প্রীতি ম্যাচ  ২  ১৯ নভেম্বর ২০১৯  মুহাম্মদ বিন জায়েদ স্টেডিয়াম, আবুধাবি, ইউএই    ১–০  ৩–০  ৩  ৮ জুন ২০২১  এফেন্সোরেস দেল চাকো, আসুন্সিওন, প্যারাগুয়ে    ২–০  ২–০  ২০২২ ফিফা বিশ্বকাপ বাছাইপর্ব  ৪  ২ জুলাই ২০২১  নিলতোন সান্তোস স্টেডিয়াম, রিউ দি জানেইরু, ব্রাজিল    ১–০  ১–০  ২০২১ কোপা আমেরিকা  ৫  ৫ জুলাই ২০২১  নিলতোন সান্তোস স্টেডিয়াম, রিউ দি জানেইরু, ব্রাজিল    ১–০  ১–০  ৬  ১১ নভেম্বর ২০২১  নিও কিমিকা আরেনা, সাও পাওলো, ব্রাজিল    ১–০  ১–০  ২০২২ ফিফা বিশ্বকাপ বাছাইপর্ব  ৭  ২৯ মার্চ ২০২২  এর্নান্দো সিলেস স্টেডিয়াম, লা পাস, বলিভিয়া    ১–০  ৪–০   তথ্যসূত্র  বহিঃসংযোগ                 বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:লিগ ১-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড়